በንቀትም በእብሪትም፤በጉልበትም በማስቀየስም የወያኔ አገዛዝ መቀጠሉ የእኛ ድክመት ውጤት መሆኑ አስቆጭቶን ሂሳብ ለማወራረድ ሳይሆን የፖለቲካችንን ሾተላይ ለማወቅና መድሀኒት ለማግኘት በሀቅ በግልጽና በመተማመን መነጋገሩ ነው የሚበጀው፡፡ ፓርቲ ማብዛት ሳይሆን ያሉትን ማጠናከርና ማሰባሰብን ፣ ፓርቲን የግል ንብረታቸው ያደረጉ ግለሰቦችን ደግሞ በሀቅና በድፍረት በማጋላጥ በሀገርና በሕዝብ አትቀልዱ ማለቱ ነው የሚሻለው፡፡ ለወያኔ የምርጫ አጃቢነት እንደሆነ ያሉት ፓርቲዎች ከበቂ በላይ ናቸው፡፡ እንደውም በዝተውበት ሰሞኑን የተወሰኑትን ከመዝገቡ ላይ ሰርዟቸዋል፡፡(መጀመሪያም በምርጫ ቦርድ መዝገብ ላይ እንጂ በመሬት ላይ አልነበሩም፡፡)
